  Виталий Пронин Котькуд гужем быдэс Россиысь егитъёсты огазеяло пӧртэм пумо форумъёс. Туэ соослэн ортчон дырзы но амалзы воштӥськиз, озьы ке но радъясьёс куриськонъёсты (заявкаосты) али ик возьмало ни. Форумъёсын егитъёс асьсэ проектъёссэс улонэ пыӵатон понна грантъёс утыны быгато. Форумъёсын егитъёс асьсэ проектъёссэс улонэ пыӵатон понна грантъёс утыны быгато. «Территория смыслов» форумлэн сменаосыз ортчозы 18-тӥ июльысен2-тӥ сентябрёзь Москва областьысь Солнечногорск городын, куд-ог лекциосты онлайн но учкыны луоз. Отчы пыриськыны быгато 18-30 аресъем егитъёс. Куриськон кельтоно myrosmol.ru сайтын. «Таврида» форум радъяськоз 10-тӥ июльысен 10-тӥ октябрёзь Крымын. 18-30 аресъем егитъёс быгатозы пӧртэм удысъёслы сӥзем творческой антишколаосын дышетскыны. Та сярысь пыр-почгес валэктэмын tavrida.art сайтын. «Евразия Global» калыккуспо форум ортчоз Оренбургын 2-тӥ сентябрьысен 8-тӥ сентябрёзь. 18-35 аресъемъёс пӧртэм кунъёсын кусып возён сярысь кенешозы, калыккуспо проектъёс гожъялозы. Куриськон кельтоно myrosmol.ru сайтын. Северо-Западной федеральной округысь егитъёслэн «Ладога» форумзы ортчоз 7-тӥ августысен 15-тӥ августозь Ленинград улосысь, онлайн амалэн но тодон-валан басьтыны луоз. Татчы возьмало 18-35 аресъемъёсты. Куриськон кельтоно myrosmol.ru сайтын. • Уральской федеральной округысь егитъёслэн «УТРО-2020» форумазы туэ вань мылкыд карисьёс пыриськозы, угось со 3-тӥ июльысен 5-тӥ июлёзь онлайн ортчоз. 14-35 аресъемъёс, выль тодон-валан басьтэм сяна, пӧртэм стажировкаосы мыныны быгатозы. Куриськон кельтоно myrosmol.ru сайтын. «Бирюса-2020» форум но выже Интернетэ. 4-тӥ августысен 10-тӥ августозь 18-30 аресъем егитъёс национальной проектъёс-ты улонэ пыӵатон понна программаосты гожъяны дышетскозы. Куриськон кельтоно myrosmol.ru сайтын. «Восток» форум ортчоз Владивостокын август пумын (нуналъёссэ, коронавируслэн вӧлмемез шоры учкыса, юнматозы яке онлайнэ выжтозы). 18-30 аресъемъёслы 1 но ӝыны миллион манет тыр грантъёс сётъялозы. Куриськон кельтоно myrosmol.ru сайтын. Мария Емельянова Теги: Егитъёс иворъёс  